РЕГИОНАЛЕН СЪВЕТ ЗА РАЗВИТИЕ НА 
ЮЖЕН ЦЕНТРАЛЕН РЕГИОН

МОТИВИ
към Решение за одобрение на доклад за наблюдението на изпълнението на Интегрираната териториална стратегия за развитие (ИТСР) на Южен централен регион за планиране от ниво 2

      	 УВАЖАЕМИ ГОСПОЖИ И ГОСПОДА, 
[bookmark: _GoBack]    	 В изпълнение на задълженията по чл. 67, ал. 4 от Правилника за прилагане на Закона   за регионалното развитие (ППЗРР), Регионалният съвет за развитие на Южен централен регион (ЮЦР) одобрява доклада за наблюдението на изпълнението на Интегрираната териториална стратегия за  развитие на ЮЦР от ниво 2. 
Съгласно чл. 67, ал. 1 от ППЗРР, на основата на информацията и данните, свързани с прилагането на системата от индикатори, на всеки три години, до изтичане на срока на действие на стратегиите, се разработва доклад за наблюдението на изпълнението на интегрираните териториални стратегии за развитие на регионите за планиране от ниво 2. 
    	 Докладът се разработва от териториалното звено на Министерството на регионалното развитие и благоустройството в съответния регион за планиране от ниво 2 при експертна подкрепа от дружеството по чл. 11, ал.  6 от Закона за  регионалното развитие (ЗРР) – „Национален център за териториално развитие“ ЕАД.
     	Докладът съдържа анализ на изпълнението на интегрираната териториална стратегия за развитие на региона, в частност социално-икономическите условия и политиките за развитие на национално, регионално и местно ниво. Подробно е изследвано съответствието на целите и приоритетите на ИТСР с целите и приоритетите  на държавната политика за намаляване на дисбаланса в развитието на националната територия и регионално развитие, с целите и приоритетите на Националната програма за развитие България 2030 (НПР България 2030), както и с Целите на ООН за устойчиво развитие (ЦУР). 

Направен е преглед на напредъка по изпълнението на целите и приоритетите на интегрираната териториална стратегия въз основа на индикаторите за наблюдение на ИТСР и на резултатите от наблюдението на плановете за интегрирано развитие на общините. Извършен е преглед на планираните мерки от обхвата на стратегията, които към момента все още не са включени в одобрени концепции за интегрирани териториални инвестиции – Обща програмна концепция за приноса на фондовете към изпълнението на ИТСР в Южен централен регион, направени са изводи и препоръки за надграждане на концепциите, за които не е достигнало финансиране, както и за алтернативни форми за финансиране. 
На основание горното, предлагам Регионалният съвет за развитие на ЮЦР да одобри така представения проект на доклад  а наблюдението на изпълнението на интегрираната териториална  стратегия  за  развитие  на Южен централен регион за планиране от ниво 2.

    Приложения: съгласно текста. 



С уважение,
СТАНИСЛАВ ДЕЧЕВ
КМЕТ НА ОБЩИНА ХАСКОВО И
ПРЕДСЕДАТЕЛ НА РСР НА ЮЦР

      

                                                      
